Министр: «Қанттың 90%-ы шетелден тасымалданады»
"Министр: «Қанттың 90%-ы шетелден тасымалданады»" | "https://abai.kz/post/168353"
TITLE: Министр: «Қанттың 90%-ы шетелден тасымалданады»
URL: https://abai.kz/post/168353
META: "Министр: «Қанттың 90%-ы шетелден тасымалданады»" | "https://abai.kz/post/168353"
DATE: 02.05.2023
AUTHOR(s): Abai.kz
TOTAL WORDS: 111
TEXT: Бұл туралы ҚР сауда және инвестициялар министрі – вице-премьер Серік Жұманғарин Үкімет отырысында айтты. «2022 жылдың қорытындысы бойынша әлеуметтік маңызы бар азық-түлік тауарларының тоғыз атауы бойынша 16,2%-дан 55,9% - ға дейін импортқа тәуелділік бар және қант бойынша импортқа тәуелділік 90%-дан асады», - деді министр. Оның сөзінше, Қазақстан негізінен тауық еті, ірімшік пен сүзбе, сары май мен күнбағыс майы, макарон және маусымаралық кезеңде – қырыққабат пен пияздың импортына тәуелді. Бұған дейін президент Тоқаев Қазақстанда инфляция соңғы 15 жылда болмаған деңгейге жеткенін айтып, мұны ауыл шаруашылығы және өндіріс саласының нашар дамуынан көрген. «Азық-түлік инфляциясының басты себебі де – осында. Елімізде өндірілетін тауардың көлемі ішкі сұранысты қамтамасыз етуге жетпейді. Импортқа тәуелдіміз»,-деген болатын президент. Abai.kz
